สวัสดีคะ อยากสอบถามเกี่ยวกับตุ่มที่เกิดขึ้นคะ พอดีว่าคนที่บ้านมีอาการคันจากตุ่ม ซึ่งลักษณะของตุ่มคือเป็นตุ่มใหญ่ไม่ใสเป็นตุ่มดูแห้งๆเลยคะ มีอาการคันตลอดเวลา เกิดทั่วร่างกายแต่ไม่เยอะมากคะ อยากทราบว่าเกิดจากอะไร หรือว่าเป็นสาเหตุของโรคอะไรรึป่าวคะ
สวัสดีค่ะ การวินิจฉัยที่เป็นไปได้1.ผื่นผิวหนังอักเสบ2.ตุ่มแมลงกัด3.ตุ่มคันที่เกิดจากการแพ้แสงซึ่งการแยกโรคต้องอาศัยการตรวจร่างกายโดยแพทย์ผิวหนัง และซักประวัติเพิ่มเติมว่าทำอาชีพอะไร มีการสัมผัสสารอะไร ลักษณะผื่นอยู่ในบริเวณที่ออกแดดมากหรือเปล่าการดูแลเบื้องต้น: ไม่เกา รับประทานยาแก้แพ้กลุ่มต้านฮิสตามีน อาบน้ำเปล่าหรือสบู่อ่อน ไม่ถูตุ่มแรงๆ ยังไม่แนะนำให้ทายาประเภทใด เพราะไม่แน่ใจว่าตุ่มมีการติดเชื้อหรือไม่ควรไปพบแพทย์เมื่อ: ตุ่มเป็นเรื้อรังมากกว่า 1 เดือน โดยไม่มีแนวโน้มลดลง คันมากขึ้น ตุ่มมีลักษณะติดเชื้อเช่นมีหนอง แดงมาก บวม สามารถไปพบแพทย์ผิวหนังตอนนี้เลยก็ได้ เพราะน่าจะเป็นโรคเรื้อรังที่ต้องใช้ยาทาต่อเนื่องค่ะ